**TALLINNA MEISTRIVÕISTLUSED AVAMEREPURJETAMISES**

**SEIKO CUP KALEVI JAHTKLUBI KARIKAS IV ETAPP**

**1. – 2. september 2018.a**

**TALLINN, EESTI VABARIIK**

Korraldav kogu

Kalevi Jahtklubi (KJK) koostöös Eesti Jahtklubide Liiduga.

**PURJETAMISJUHISED**

**1. Reeglid**

1.1 Võistlus peetakse Purjetamise Võistlusreeglite (PVR 2017–2020) alusel.

1.2 Muud võistlust juhtivad dokumendid:

* ORC Rating Rules;
* International Measurement System (IMS);
* ESTLYS reeglid
* World Sailing avamerepurjetamise erimäärused, kategooria 4, järgmiste eranditega:
	+ P.4.26.-soovituslik;
	+ P.5.01.1.a) – ei kehti, kõigil osalejatel peab olema päästevest kandevõimega vähemalt 100N;
	+ P.5.01.1.c) – soovituslik
* võistlusteade;
* purjetamisjuhised.

1.3 Kui keelte vahel on konflikt, on inglise keel ülimuslik.

**2. Teated võistlejatele**

Teated võistlejatele avaldatakse ametlikul teadetetahvlil, mis asub KJK sadamas.

**3. Purjetamisjuhiste muudatused**

Kõik purjetamisjuhiste muudatused pannakse välja kell 9.00 päeval, mil need jõustuvad, välja arvatud võistlussõitude ajakava muudatused, mis pannakse välja hiljemalt kell 20.00 jõustumise eelsel päeval.

**4. Kaldal antavad signaalid**

4.1 Kaldal antavad signaalid heisatakse lipumasti, mis asub KJK sadamas.

4.2 Kui lipp AP heisatakse kaldal, on võistlussignaalides AP „1 minut“ asendatud tekstiga „mitte vähem kui 60 minutit“.

**5. Võistlussõitude ajakava**

5.1 Võistlussõitude kuupäevad:

Laupäev 1. september

 11.00 Kaptenite koosolek

 12.00 Esimene hoiatussignaal

Pühapäev 2. september

11.00 Esimene hoiatussignaal

5.2 Võistlussõitude arv kõikidele gruppidele on 7. Lubatud võistlussõitude arv päevas on 4.

5.3 Heisatud signaallipp **L** finišilaevaltähendab; Ole valmis purjetama uut võistlussõitu.

5.4 Võistluste viimasel päeval ei anta ühtegi hoiatussignaali pärast kella 15.00

**6. Klassilipud**

Klassilipud on numbrilipud nr. 1 – ORC grupp; nr. 2 – ESTLYS I grupp; nr. 3 – ESTLYS II grupp ja nr. 4 - Folkboot

**7. Võistlusala**

Võistlusala paikneb Tallinna lahel Pirita jõesuudme lähistel.

**8. Raja kirjeldus**

Vaata Purjetamisjuhiste Lisa 1.

**9. Märgid**

9.1 Pöördemärgid on täispuhutavad poid.

9.2 Stardimärk on oranž lipp.

9.3 Finišimärk on oranž lipp.

**10. Start**

10.1 Võistlussõidud starditakse reegli 26 alusel.

10.2 Stardiliin on Võistluskomitee paadil asuva oranzi lipu ja paadist vasakul asuva oranži lipu vahel.

10.3 Paadid, mille hoiatussignaali pole veel antud, peavad hoidma stardialast eemale ajal, mil teiste gruppide stardiprotseduurid käivad.

10.4 Startide intervall on 5 minutit ning starti võib anda ka mitmele grupile korraga.

10.5 Paadile, mis stardib hiljem, kui 4 minutit pärast oma stardisignaali, arvestatakse tulemuseks Mittestartinud (DNS), ilma ärakuulamiseta. See muudab reeglit A4.

10.6 Starditakse alljärgnevas järjekorras; Folkboot, ESTLYS II, ESTLYS I, ORC.

**11. Finiš**

11.1 Finišliin on Võistluskomitee paadil asuva oranži lipu ja paadist paremal asuva oranži lipu vahel.

**12. Karistussüsteem**

12.1 PVR 44.1 ja 44.2 on muudetud selliselt, et kahe-pöörde karistus on asendatud ühe-pöörde karistusega.

12.2 Klassireeglite või PVR 4.osa või 6.osa rikkumise eest määrab protestikomitee vaba valikuga karistuse (DPI). See muudab PVR reeglit 64.1.

**13. Kontrollaeg**

Paadid, mis ei finišeeri 15 minuti jooksul pärast seda, kui esimene tema grupi paat on raja läbinud ja finišeerinud, märgitakse mittefinišeerinuks (DNF) ilma ärakuulamiseta. See muudab reegleid 35, A4 ja A5.

**14. Protestid**

14.1 Protestivormid on saadaval regatibüroos, mis asub KJK sadamas (Race Office).

14.2 Protesti kontrollaeg on 30 minutit pärast võistluskomitee paadi sildumist pärast päeva viimast sõitu.

14.3 Paat peab informeerima võistluskomiteed oma kavatsusest protestida teise paadi vastu, nii ruttu kui võimalik pärast seda kui ta finišeerib või katkestab võistlussõidu. See muudab PVR reeglit 61.1(a).

14.4 Teated ärakuulamiste aja, osapoolte ja tunnistajate kohta pannakse välja 30 minuti jooksul pärast Protesti kontrollaja lõppu. Ärakuulamised toimuvad Protestikogu ruumis mis asub Kalevi Jahtklubi teisel korrusel.

**15. Punktiarvestus**

15.1. ORC grupis kasutatakse TIME-ON-TIME Windward/Leeward Triple Number punktiarvestuse meetodit.

15.2. ESTLYS gruppides kasutatakse parandatud aja arvutamiseks aeg-ajale ehk TIME-ON-TIME meetodit.

15.3. FOLKBOOT klassis on klassisõit.

15.4. Kehtib Vähempunktisüsteem vastavalt PVR Lisale A.

15.5. Alates viiendast võistlussõidust kuulub iga paadi halvim tulemus mahaarvestamisele.

15.6. Võistlus loetakse peetuks kui on toimunud vähemalt üks võistlussõit.

**16. Meeskonna või varustuse vahetamine**

16.1 Meeskonnaliikmete vahetamine ei ole lubatud ilma peamõõtja või peavõistlusjuhi eelneva kirjaliku heakskiiduta.

16.2 Purjede vahetamine ei ole lubatud ilma peamõõtja või peavõistlusjuhi eelneva kirjaliku heakskiiduta.

**17. Varustuse kontroll ja mõõtmised**

17.1 Paadi või varustuse vastavust klassireeglitele või purjetamisjuhistele võib kontrollida igal ajal.

**18. Reklaam**

18.1 Paadid on kohustatud kandma Korraldava Kogu poolt valitud ja antud reklaami.

18.2 Reklaami kandvad jahid peavad esitama rahvusorgani poolt nõutava reklaamiloa.

**19. Raadioside**

Võistluskomitee suhtleb regati ajal võistlejatega VHF kanalil 11. Võistluskomitee võib suuliselt kinnitada iga võistlussignaali VHF kanalil 11. Raadioülekande ebaõnnestumine või vale ajastamine ei anna õigust heastamise küsimiseks. See muudab PVR reeglit 62.1(a).

**20. Auhinnad**

20.1. Tallinna Meistrivõistlused avamerepurjetamises regati kokkuvõttes autasustatakse iga grupi kolme esimese jahi meeskonda auhindadega.

20.2. Korraldaval kogul on õigus välja anda täiendavaid auhindu.

**21. Vastutusest lahtiütlemine**

Võistlejad osalevad regatil ainult oma vastutusel. Vaata reeglit 4 „Otsus võistelda”. Korraldav kogu ei võta endale mingit vastutust võistluste eel, võistluste ajal ega peale võistlust tekkinud materiaalse kahju, kellegi vigastuse või surmajuhtumi eest.

**22. Kindlustus**

Iga osavõttev jaht peab omama kehtivat vastutuskindlustust. Kindlustussumma miinimum on 200 000.- Eurot. Kindlustuse saab vormistada ka regatibüroos võistlustele registreerimisel.